Hüseyin Tevfik Paşa

Hüseyin Tevfik Paşa a l'era nassù dël 1832.
A l'era ufissial dë stat magior an Turchìa e a l'é stàit diretor djë studi a l'Academia dël Geni.

A dedicava a la matemàtica tut sò temp lìber; soa erudission, soa atività e ij sò travaj a a l'han contribuì al dësvlup ëd le siense matemàtiche an sò pais.
A stasìa dapress ai travaj dij matemàtich ossidentaj e a l'ha aprofondì le teorìe d'Argand, Grassman, Hamilton, Bellavitis e d'àutri.
An sò Linear algebra a l'ha smonù un càlcol ch'a smija ai quaternion.
An andasend dapress a j'idèje d'Argand, a l'ha podù generalisé ij métod ëd chiel-sì a le figure dlë spassi.

A l'é mòrt dël 1901.

Euvre prinsipaj
Linear algebra

Tevfik Pasa, Huseyin